CELEX: 62019TN0025
Language: mt
Date: 2019-01-11 00:00:00
Title: Kawża T-25/19: Rikors ippreżentat fil-11 ta’ Jannar 2019 – AD vs ECHA

18.3.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 103/49
            
         
      Rikors ippreżentat fil-11 ta’ Jannar 2019 – AD vs ECHA
      (Kawża T-25/19)
      (2019/C 103/64)
      Lingwa tal-kawża: l-Ingliż
      
         Partijiet
      
      
         Rikorrenti: AD (rappreżentanti: L Levi u N. Flandin, avukati)
      
         Konvenuta: L-Aġenzija Ewropea għas-Sustanzi Kimiċi (ECHA)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-konvenuta tat-28 ta’ Marzu 2018 li ma ġġeddidx il-kuntratt ta’ xogħol tar-rikorrenti mal-ECHA;
               
            
                  —
               
               
                  tannulla l-avviż ta’ pożizzjoni vakanti ppubblikat fid-9 ta’ Marzu 2018 mill-ECHA għall-pożizzjoni ta’ membru tal-persunal bil-kuntratt FG II, sa fejn dan l-avviż jirrigwarda kompiti identiċi għal dawk li r-rikorrenti kienet qiegħda twettaq skont il-kuntratt tagħha ta’ membru tal-persunal bil-kuntratt;
               
            
                  —
               
               
                  jekk hemm bżonn, tannulla wkoll id-deċiżjoni tal-konvenuta tal-1 ta’ Ottubru 2018, innotifikata lir-rikorrenti fit-2 ta’ Ottubru 2018, li tiċħad l-ilment tar-rikorrenti kontra d-deċiżjoni ta’ nuqqas ta’ tiġdid;
               
            
                  —
               
               
                  tikkundanna l-kumpens tad-dannu materjali u morali subit mir-rikorrenti;
               
            
                  —
               
               
                  tikkundanna lill-konvenuta għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv ibbażat fuq l-allegat ksur tal-Istruzzjonijiet tax-Xogħol stabbiliti mill-ECHA fir-rigward tal-proċess ta’ tiġdid jew ta’ nuqqas ta’ tiġdid relatat mal-kuntratti u tal-prinċipju ta’ ugwaljanza fit-trattament u nondiskriminazzjoni.
               
            
                  2.
               
               
                  It-tieni motiv ibbażat fuq l-allegat ksur tal-obbligu ta’ motivazzjoni.
               
            
                  3.
               
               
                  It-tielet motiv ibbażat fuq l-allegat ksur tad-drittijiet tad-difiża u b’mod partikolari tad-dritt għal smigħ.
               
            
                  4.
               
               
                  Ir-raba’ motiv ibbażat fuq l-allegat ksur tal-obbligu ta’ diliġenza.
               
            
                  5.
               
               
                  Il-ħames motiv ibbażat fuq l-allegat fatt li r-raġunijiet iddikjarati mill-ECHA sabiex jiġġustifikaw in-nuqqas ta’ tiġdid tal-kuntratt ta’ xogħol huma manifestament żbaljati u juru użu ħażin ta’ poter.